Ýmislegt verður um að vera í Snæfellsbæ um páskahátíðina . „ Pakkhúsið þar sem er byggðasafn og handverksgallerý Snæfellsbæjar verður opið alla páskahelgina frá klukkan 12 - 17 . Þar verður selt kaffi , heitt súkkulaði og vöfflur . Einnig verður Handverskhópur Pakkhússins með handverk til sölu . Laugardaginn 4. apríl verður frítt inn á safnið . Þeir sem ljúka ratleik Pakkhússins fá glaðning , “ segir Rebekka Unnarsdóttir verkefnastjóri Átthagastofu Snæfellsbæjar í samtali við Skessuhorn . Hún bætir við að Upplýsingamiðstöðin í Átthagastofunni verði opin alla páskahelgina frá klukkan 12 - 17. „ Sýning með málverkum Vigdísar Bjarnadóttur opnar 1. apríl . Á skírdagskvöld klukkan 20:00 verður síðan leiksýningin Eldklerkurinn sýnd í Frystiklefanum í Rifi . Hún fjallar um Jón Steingrímsson eldklerk sem frægður varð í Skaftáreldunum á 18. öld . Þetta er einleikur þar sem Pétur Eggertz leikur eldklerkinn . Það er ekkert miðaverð heldur frjáls framlög . Þann 3. og 4. apríl verður svo tónlistarhátíðin Durgur á Langaholti í Staðarsveit . Þarna verður lifandi tónlist á föstudags - og laugardagskvöld , “ segir Rebekka .